پاکستان کی قومی اسمبلی تحلیل کر دی گئی

پاکستان کی وزارت پارلیمانی امور نے قومی اسمبلی کی تحلیل کا اعلامیہ جاری کر دیا۔

خبر کا کوڈ: 1532

تاریخ: 31 May 2018 - 23:42

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستان کی وزارت پارلیمانی امور کے جاری کردہ اعلامیے کے مطابق ملک کی چودھویں قومی اسمبلی اکتیس مئی دو ہزار اٹھارہ کی رات بارہ بجے تحلیل ہو جائے گی۔

ہمارے نمائندہ اسلام آباد کے مطابق جمعرات اور جمعے کی درمیانی رات بارہ بجے پاکستان کی قومی اسمبلی کی پانچ سالہ آئینی مدت مکمل ہو جائے گی جس کے بعد ملک میں نگراں حکومت آئے گی جو پچیس جولائی کو ہونے والے عام انتخابات تک ملکی معاملات چلانے کی ذمہ دار ہو گی۔

توقع ہے کہ سابق چیف جسٹس ناصرالملک نگراں وزیراعظم کی حیثیت سے جمعے کے روز اپنے عہدے کا حلف اٹھائیں گے۔

نگراں حکومت کے لیے اب تک صرف نگراں وزیر اعظم کے نام کو حتمی شکل دی گئی ہے جبکہ ابھی چاروں صوبوں کے نگراں وزرائے اعلیٰ کے ناموں کو حتمی شکل دیا جانا باقی ہے۔

دوسری جانب الیکشن کمیشن آف پاکستان نے عام انتخابات کے حتمی شیڈول کا اعلان کر دیا۔

پیغام کا اختتام/